cyanic-selkie/wikianc huggingface dataset:
พรรครวมไทยสร้างชาติ
การตัดสินใจเข้าร่วมพรรคของประยุทธ์และกลุ่ม
มีนักการเมืองและบุคคลมีชื่อเสียงเปิดตัวและสมัครสมาชิกพรรค เช่น ชัชวาลล์ คงอุดม, เขตรัฐ เหล่าธรรมทัศน์,, ธนกร วังบุญคงชนะ  , อนุชา บูรพชัยศรี , สุชาติ ชมกลิ่น , ไตรรงค์ สุวรรณคีรี, ชุมพล กาญจนะ , เสกสรร ชัยเจริญ  , ทิพานัน ศิริชนะ, มินทร์ ลักษิตานนท์, ศุข ศักดิ์ณรงค์เดช , รังสิมา รอดรัศมี , ยศวริศ ชูกล่อม , พิมพ์ภัทรา วิชัยกุล อนุชา นาคาศัย ฐิติภัสร์ โชติเดชาชัยนันต์ และนิโรธ สุนทรเลขา อนึ่ง ส.ส. บางส่วนได้ลาออกเพื่อมาสมัครสมาชิกกับ รทสช. ด้วย
เวลาต่อมา บุญญาพร นาตะธนภัทร สมาชิกสภาผู้แทนราษฎรบัญชีรายชื่อ ซึ่งถูกขับจากพรรครวมแผ่นดินมาร่วมงานกับพรรครวมไทยสร้างชาติ โดยถือว่าเป็น ส.ส. คนแรกของพรรคที่ทำหน้าที่อยู่ในสภาผู้แทนราษฎร โดยเข้ามาพร้อมกับกุสุมาลวตี ศิริโกมุท และพิพิธ รัตนรักษ์ หลังจากนั้น สัมพันธ์ เลิศนุวัฒน์ อดีตหัวหน้าพรรคพลเมืองไทย ได้ตัดสินใจย้ายมาสังกัดพรรครวมไทยสร้างชาติ พร้อมกับศิลัมพา เลิศนุวัฒน์ บุตรสาวซึ่งเป็น ส.ส. คนเดียวของพรรคพลเมืองไทยด้วย ทำให้พรรครวมไทยสร้างชาติมี ส.ส. ทั้งสิ้น 2 คน
ในวันที่ 17 มกราคม พ.ศ. 2566 พรรครวมไทยสร้างชาติได้จัดประชุมคณะกรรมการบริหารพรรคโดยมีพลเอกประยุทธ์เข้าร่วม ซึ่งที่ประชุมได้แต่งตั้งให้พลเอกประยุทธ์ดำรงตำแหน่งประธานคณะกรรมการกำหนดแนวทางและยุทธศาสตร์พรรค มีผลตั้งแต่วันที่ 28 มกราคม วันที่ 1 มีนาคม พรรคได้จัดงานทำบุญพรรคและเปิดตัวสมาชิกพรรคอย่างเป็นทางการ อาทิ ไพโรจน์ ตันบรรจง, วัฒนา สิทธิวัง, วัชระ ยาวอหะซัน, สมบูรณ์ อุทัยเวียนกุล, เจือ ราชสีห์, ปรีชา เร่งสมบูรณ์สุข และเปล่งมณี เร่งสมบูรณ์สุข, ศิริวรรณ ปราศจากศัตรู, ชุมพล จุลใส และสุพล จุลใส และสินธพ แก้วพิจิตร ก่อนหน้านั้นในวันที่ 27 กุมภาพันธ์ ได้มีการเปิดตัวสมาชิกพรรคอาทิ พลตรีนายแพทย์ เหรียญทอง แน่นหนา พันตำรวจโท ฐนภัทร กิตติวงศา, ชัยวัฒน์ เป้าเปี่ยมทรัพย์, รณเทพ อนุวัฒน์ และสาธิต อุ๋ยตระกูล ในวันที่ 16 มีนาคม ศรัณย์วุฒิ ศรัณย์เกตุ ส.ส. อุตรดิตถ์ พรรคเพื่อชาติ ได้จัดแถลงข่าวที่รัฐสภาประกาศว่าหลังจากมีการประกาศยุบสภาแล้วจะลาออกจากสมาชิกพรรคเพื่อชาติเพื่อย้ายมาสังกัดพรรครวมไทยสร้างชาติ ต่อมาในวันที่ 20 มีนาคม เกรียงไกร จงเจริญ อดีตว่าที่ผู้สมัคร ส.ส. พรรคเพื่อไทย เขตบางแค ได้ย้ายมาร่วมงานกับพรรครวมไทยสร้างชาติ
ในวันที่ 23 มีนาคม พ.ศ. 2566 พรรครวมไทยสร้างชาติได้เปิดตัวทีมเศรษฐกิจ พร้อมด้วยที่ปรึกษา เพื่อรองรับการเลือกตั้ง โดยมีหัวหน้าทีมเศรษฐกิจคือหม่อมหลวงชโยทิต กฤดากร ผู้แทนการค้าไทย และมีสุพัฒนพงษ์ พันธ์มีเชาว์ รองนายกรัฐมนตรีฝ่ายเศรษฐกิจ และรัฐมนตรีว่าการกระทรวงพลังงาน เป็นหนึ่งในที่ปรึกษาทีมเศรษฐกิจ 2 วันหลังจากนั้นคือในวันที่ 25 มีนาคม พ.ศ. 2566 พรรครวมไทยสร้างชาติได้จัดกิจกรรมใหญ่อีกครั้งที่โถงนิทรรศการ 5 ศูนย์แสดงสินค้าและการประชุม อิมแพ็ค เมืองทองธานี โดยมีการเปิดตัวผู้สมัครสมาชิกสภาผู้แทนราษฎรแบบแบ่งเขตทั้ง 400 คน และเปิดตัวพลเอกประยุทธ์ในฐานะผู้สมัครนายกรัฐมนตรีของพรรคในลำดับที่ 1 ทั้งนี้ พลเอกประยุทธ์ยังประกาศให้พีระพันธุ์เป็นผู้สมัครนายกรัฐมนตรีของพรรคในลำดับที่ 2 เพื่อรองรับในกรณีที่พลเอกประยุทธ์ได้ดำรงตำแหน่งนายกรัฐมนตรีหลังการเลือกตั้งครั้งนี้ ซึ่งจะหมดวาระในวันที่ 5 เมษายน พ.ศ. 2568 ส่งผลให้ในการเลือกตั้งครั้งนี้พรรครวมไทยสร้างชาติมีผู้สมัครนายกรัฐมนตรีของพรรคจำนวน 2 คน
ต่อมาในวันที่ 11 เมษายน พ.ศ. 2566 พรรครวมไทยสร้างชาติได้แต่งตั้งรองหัวหน้าพรรคจำนวน 4 คน ประกอบด้วย สุชาติ ชมกลิ่น, ธนกร วังบุญคงชนะ, อนุชา บูรพชัยศรี และเสกสกล อัตถาวงศ์ โดยมีผลย้อนหลังไปตั้งแต่วันที่ 24 มีนาคม พ.ศ. 2566
จังหวัดดั๊กลัก
ดั๊กลัก (Đắk Lắk, Đắc Lắc) เป็นจังหวัดหนึ่งของประเทศเวียดนาม ตั้งอยู่ในภูมิภาคที่สูงตอนกลาง และเป็นที่อยู่อาศัยของกลุ่มชนพื้นเมืองจำนวนมากที่ไม่ใช่กลุ่มชาติพันธุ์เวียดนาม (เหวียต)
การปกครอง
จังหวัดดั๊กลักแบ่งออกเป็น 13 อำเภอ กับ 1 เมืองระดับอำเภอคือ บวนโห่ ส่วนบวนมาถ็วต (เมืองหลักของจังหวัด) มีฐานะเป็นเทศบาลเมืองแยกต่างหาก
เคลย์ตง ซิลวา
เคลย์ตง เอากูสตู โอลีเวย์รา ซิลวา (3 กุมภาพันธ์ พ.ศ. 2530) เป็นนักฟุตบอลในตำแหน่งกองหน้าชาวบราซิล ปัจจุบันเล่นให้กับอีสต์เบงกอล ในอินเดียนซูเปอร์ลีก เคลย์ตงเป็นผู้ทำประตูสูงสุดเป็นอันดับที่ 2 ในไทยลีก โดยเขาลงเล่นให้กับหลายสโมสรในเมืองไทย ได้แก่ โอสถสภา เอ็ม-150 สระบุรี, บีอีซี เทโรศาสน, เอสซีจี เมืองทอง ยูไนเต็ด, เชียงราย ยูไนเต็ด และ สุพรรณบุรี
มาดูเรยรา
เคลย์ตงเริ่มเล่นฟุตบอลตั้งแต่อายุ 16 ปี โดยเล่นให้กับ มาดูเรยรา เอสปอร์เต กลุบ สโมสรฟุตบอลในประเทศบราซิล ทั้งชุดเยาวชนและชุดใหญ่ของสโมสรตั้งแต่ปี ค.ศ. 2007 และต่อมาในปี ค.ศ. 2010 สโมสรฟุตบอลโอสถสภา เอ็ม–150 สระบุรี สโมสรฟุตบอลในไทยพรีเมียร์ลีก ได้ซื้อตัวเขาจากมาดูเรยรา
บีอีซี เทโรศาสน
เคลย์ตงได้ลงเล่นให้บีอีซีตลอดเกือบทุกนัดและเป็นกำลังสำคัญของสโมสรมาตลอดทั้งฤดูกาล ซึ่งเขาเป็นส่วนหนึ่งในการนำบีอีซีจบอันดับที่ 3 ใน ไทยพรีเมียร์ลีก 2555 และนำทีมไปสู่รอบก่อนรองชนะเลิศใน ไทยคมเอฟเอคัพ ซึ่งบุกไปแพ้ บุรีรัมย์ ยูไนเต็ด ด้วยสกอร์ 2-3 และในนัดสุดท้ายของฤดูกาล 2555 ในนัดที่บีอีซีเปิดบ้านเสมอเมืองทองยูไนเต็ด ไป 2-2 ซึ่งคลีตันก็ยิงประตูได้ด้วยในนัดที่ และพอจบฤดูกาลคลีตันได้เป็นดาวซัลโวประจำ ไทยพรีเมียร์ลีก 2555 ร่วมกับ ธีรศิลป์ แดงดา กองหน้าของเมืองทองยูไนเต็ดที่ยิงประตูได้เท่ากันคือ 24 ประตู
เชียงราย ยูไนเต็ด
เชียงราย ยูไนเต็ด ประกาศคว้าตัว เคลย์ตง ซิลวา เข้าร่วมทีมอย่างเป็นทางการเมื่อวันที่ 30 ธันวาคม พ.ศ. 2560 ต่อมาวันที่ 19 มกราคม พ.ศ. 2561 การแข่งขันไทยแลนด์แชมเปียนส์คัพ หลังจากที่เชียงรายเสมอบุรีรัมย์ ยูไนเต็ด 2-2 ในเวลา 90 นาที ทำให้ต้องตัดสินด้วยการยิงลูกโทษ เคลย์ตงได้ยิงลูกโทษลูกสุดท้ายเข้าประตู ทำให้เฉือนชนะบุรีรัมย์ และคว้าแชมป์แรกกับเชียงรายได้สำเร็จ เคลย์ตงลงเล่นไทยลีกนัดแรกกับเชียงรายในวันที่ 10 กุมภาพันธ์ นัดเปิดบ้านชนะชลบุรีที่สิงห์ สเตเดียม 1-0 ต่อมาในวันที่ 28 มีนาคม เคลย์ตงทำประตูแรกให้กับสโมสรในนัดที่เชียงรายเปิดบ้านแพ้ชัยนาท ฮอร์นบิล 1-2
สุพรรณบุรี (ยืมตัว)
ในเลกที่สองของฤดูกาล 2561 เคลย์ตงถูกปล่อยยืมตัวให้กับสุพรรณบุรี เขาทำสองประตูแรกให้กับสโมสรในนัดที่เปิดบ้านเอาชนะราชนาวี 3-1
สุพรรณบุรี
ในเดือนมกราคม พ.ศ. 2562 เคลย์ตงได้ย้ายไปสุพรรณบุรี โดยจะเป็นการกลับไปร่วมงานกันอีกครั้งกับธชตวัน ศรีปาน หัวหน้าผู้ฝึกสอนของสุพรรณบุรี โดยทั้งคู่เคยร่วมงานกันที่เอสซีจี เมืองทอง ในฤดูกาล 2559 มาก่อน
ประเทศโมนาโกในโอลิมปิก
ประเทศโมนาโก เข้าร่วมการแข่งขันกีฬาโอลิมปิกครั้งแรกในปี ค.ศ. 1920 และส่งนักกีฬาเข้าร่วมการแข่งขันกีฬาโอลิมปิกฤดูร้อนส่วนใหญ่ตั้งแต่นั้นมา โดยขาดเพียงการแข่งขันในปี ค.ศ. 1932, 1956 และการคว่ำบาตรในปี 1980 โมนาโกยังได้เข้าร่วมการแข่งขันกีฬาโอลิมปิกฤดูหนาวทุกครั้งตั้งแต่ปี ค.ศ. 1984
จนถึง ค.ศ. 2022 ไม่มีนักกีฬาจากโมนาโกคนใดได้รับรางวัลเหรียญโอลิมปิก ซึ่งทำให้เป็นดินแดนที่เข้าร่วมแข่งขันมากที่สุดในกีฬาโอลิมปิก (32 ครั้งรวมทั้ง 21 ฤดูร้อนและ 11 ฤดูหนาว) ที่ยังไม่เคยขึ้นแท่นรับรางวัลเลย (จูเลียน เมเดซิน ไม่ได้รับรางวัลเหรียญทองแดง สำหรับสถาปัตยกรรมในการแข่งขันกีฬาโอลิมปิกฤดูร้อน 1924 แต่ไอโอซีไม่ถือว่าเหรียญรางวัลการแข่งขันศิลปะเป็นส่วนหนึ่งของการนับอย่างเป็นทางการอีกต่อไป) ผลงานที่ดีที่สุดเท่าที่เคยมีมาของพวกเขาคืออันดับที่หกในบอบสเลห์สองคนในโอลิมปิกฤดูหนาว 2022
คณะกรรมการโอลิมปิกแห่งชาติโมนาโกก่อตั้งขึ้นในปี ค.ศ. 1907 แต่ไม่ได้รับการยอมรับจากคณะกรรมการโอลิมปิกสากลจนถึง ค.ศ. 1953
สเปนเซอร์ เทรซี
สเปนเซอร์ เทรซี (Spencer Tracy) (5 เมษายน ค.ศ. 1900 - 10 มิถุนายน ค.ศ. 1967) เป็นนักแสดงชาวอเมริกัน ที่เคยได้รับ 2 รางวัลออสการ์ มีผลงานการแสดงภาพยนตร์ 74 เรื่อง ระหว่างปี 1930 - 1967 เขาถือเป็นหนึ่งในนักแสดงที่ดีเยี่ยมที่สุดในประวัติศาสตร์วงการภาพยนตร์ ในปี 1999 สถาบันภาพยนตร์อเมริกัน ยกให้เทรซี อยู่ในอันดับ 9 ใน 100 อันดับของนักแสดงชายที่เยี่ยมที่สุดตลอดกาล เขายังเคยได้รับการเสนอชื่อเข้าชิงรางวัลออสการ์ 9 ครั้ง
1900 1967
กุนน์ฮิลด์ สเวนสด็อททีร์
กุนน์ฮิลด์ สเวนสด็อททีร์ หรือ กุนน์ฮิลด์ ฮารัลด์สด็อททีร์ หรือ กูดา (สิ้นพระชนม์ที่ กุดเฮม, เวสเตร์เยิตลันด์, สวีเดน ราวค.ศ. 1060) จากพงศาวดารระบุว่าพระนางเป็นสมเด็จพระราชินีแห่งสวีเดนจากการอภิเษกสมรสกับพระเจ้าอานุนด์ ยาค็อบแห่งสวีเดน และเป็นสมเด็จพระราชินีแห่งเดนมาร์กจากการอภิเษกสมรสกับพระเจ้าสเวนที่ 2 แห่งเดนมาร์ก อย่างไรก็ตาม เรื่องราวของพระนางมีความคลุมเครือมากจนนักประวัติศาสตร์สมัยใหม่หลายคน ยืนยันว่า มีพระราชินีสองพระองค์ที่มีพระนามเดียวกัน ในสวีเดนและเดนมาร์ก บางครั้งพระนางทรงถูกเรียกพระนามว่า กูเดอ หรือ กูริดเย แต่อาจเป็นการเรียกเพื่อไม่ให้สับสนกับ กูดาแห่งสวีเดน พระราชธิดา หรืออาจเป็นพระราชธิดาเลี้ยงของพระนาง ดังนั้นจึงมีการรู้จักในพระนามว่า กุนน์ฮิลด์
ภูมิหลัง
ตามพงศาวดารเฮมสกริงลา ของสนอร์รี สตูร์ลูสัน (ราว ค.ศ. 1230) และพงศาวดารนีทลิงกา (ทศวรรษที่ 1250) ระบุว่า กุนน์ฮิลด์เป็นธิดาในยาร์ลชาวนอร์เวย์ ชื่อ สเวน โฮกุนนาร์สัน และเจ้าหญิงโฮล์มฟริดแห่งสวีเดน พระธิดาที่เกิดแต่พระสนมของพระเจ้าโอลอฟ สเคิตโคนุงแห่งสวีเดน และเจ้าหญิงโฮล์มฟริดเป็นพระขนิษฐาในพระเจ้าเอมุนด์ ผู้อาวุโสแห่งสวีเดน ซิกริด พี่สาวของกุนน์ฮิบด์ได้แต่งงานกับขุนนางชื่อ อัสลัคส์ เออลิงส์สันในแยเรน
สมเด็จพระราชินีแห่งสวีเดน
สเวน โฮกุนนาร์สันครองที่ดินบางส่วนของนอร์เวย์แต่เป็นศักดินาภายใต้กษัตริย์โอลอฟ สเคิตโคนุงแห่งสวีเดน ในค.ศ. 1015 สเวนพ่ายแพ้ในการรบกับผู้อ้างสิทธิในราชบัลลังก์ คือ พระเจ้าโอลาฟที่ 2 แห่งนอร์เวย์ และเขาพร้อมครอบครัวจำต้องหลบหนีมายังสวีเดน จากพงศาวดารที่ใกล้เคียงยุคร่วมสมัยของอดัมแห่งเบรเมินระบุว่า กุนน์ฮิลด์ได้อภิเษกสมรสกับพระราชโอรสที่ประสูติแต่พระราชินีและเป็นผู้สืบราชบัลลังก์ของกษัตริย์โอลอฟ สเคิตโคนุง คือ พระเจ้าอานุนด์ ยาค็อบแห่งสวีเดน (ค.ศ. 1022 - ราว ค.ศ. 1050) กษัตริย์อานุนด์มีศักดิ์เป็นสมเด็จอาฝ่ายแม่ของกุนน์ฮิลด์ การอภิเษกสมรสไม่มีวันที่ระบุชัดเจน ข้อมูลดังกล่าวพบในงานเขียนแบบ สคอเลียน ระบุว่า "กุนน์ฮิลด์ พระมเหสีม่ายในอานุนด์ ไม่ใช่คนเดียวกันกับกูดาที่ถูกสังหารโดยทอรา" สคอเลียน อ้างถึงข้อความหลักในงานของอดัมแห่งเบรเมิน ซึ่งบรรยายว่า กุนน์ฮิลด์ประทับอยู่ในสวีเดน ราว ค.ศ. 1056 หลังจากการอภิเษกสมรสกับพระเจ้าสเวนที่ 2 แห่งเดนมาร์ก ต้องสิ้นสุดลง โดยพื้นฐานของสคอเลียน เป็นเรื่องปกติในการเขียนประวัติศาสตร์นิพนธ์ยุคเก่าที่ระบุตัวตนสมเด็จพระราชินีกุนน์ฮิลด์แห่งสวีเดนและเดนมาร์กเป็นคนละคนกัน สิ่งนี้ถูกปฏิเสธโดยนักประวัติศาสตร์ สตูเร บอลิน ซึ่งเขาได้พินิจพิเคราะห์งานของอดัมอย่างใกล้ชิด โดยเขาระบุว่ากุนน์ฮิลด์เป็นบุคคลสองคนที่ไม่ใช่คนเดียวกัน ซึ่งคนที่เป็นสมเด็จพระราชินีเดนมาร์กนั้นเป็นธิดาของสเวน โฮกุนสัน นักวิชาการอีกสองคนต่อมาคือ ทอเร นูแบร์กและคาร์ล ฮัลเลนครูทซ์ ได้บรรยายว่า ที่จริงแล้วกุนน์ฮิลด์อาจจะอภิเษกสมรสกับทั้งกษัตริย์อานุนด์และกษัตริย์สเวนที่ 2
แหล่งข้อมูลร่วมสมัยไม่ได้บันทึกว่ากษัตริย์อานุนด์และพระราชินีกุนน์ฮิลด์ทรงมีพระโอรสธิดาร่วมกัน แต่นักประวัติศาสตร์เดนมาร์กในยุคหลังอย่าง แซ็กโซ แกรมมาติคัสและพงศาวดารไอซ์แลนด์ กล่าวว่า "กษัตริย์สวีเดน" โดยนัยอาจหมายถึง กษัตริย์อานุนด์ ยาค็อบ ทรงมีพระราชธิดาหนึ่งพระองค์คือ เจ้าหญิงกูดา ซึ่งบางครั้งเรียกว่า กูดา หรือ กุนด์ฮิลด์ มีความเป็นไปได้ที่เจ้าหญิงกูดาเป็นพระราชธิดาในกษัตริย์อานุนด์ที่ประสูติแต่สตรีนางอื่น และพระราชินีกุนน์ฮิลด์เป็นพระมารดาเลี้ยง แต่ทั้งพงศาวดารของแซ็กโซและของไอซ์แลนด์เป็นแหล่งข้อมูลที่เกิดขึ้นในยุคหลังแล้ว และข้อมูลเกี่ยวกับพระชนกและพระชนนีของเจ้าหญิงกูดาท้ายที่สุดอาจจะตีกลับไปสู่การตีความเอกสารของอดัมแห่งเบรเมินที่ผิดพลาด ตามเอกสารของอดัมระบุว่าเจ้าหญิงกูดา อภิเษกสมรสกับกษัตริย์สเวนที่ 2 แห่งเดนมาร์ก ซึ่งอภิเษกสมรสในช่วงที่กษัตริย์ลี้ภัยทางการเมืองอยู่ในสวีเดนในราว ค.ศ. 1047 แต่พระราชินีกูดาแห่งเดนมาร์กก็สิ้นพระชนม์ใน ค.ศ. 1048/49 โดยมีการอ้างว่าพระนางถูกวางยาพิษลอบปลงพระชนม์โดยพระสนมของกษัตริย์สเวนที่ชื่อว่า ทอรา
บั้นปลายพระชนม์ชีพ
หลังจากที่ต้องหย่าร้างอย่างไม่เต็มพระทัย อดีตพระราชินีกุนน์ฮิลด์แห่งเดนมาร์ก พระพันปีหลวงแห่งสวีเดนเสด็จกลับไปยังที่ดินของพระนางที่เวสเตร์เกิตลันด์ อดัมแห่งเบรเมินเรียกพระนางว่า แซงทิสซิมาและบรรยายถึงความเอื้อเฟื้อของพระนางต่อบิชอปอาดัลวาร์ด มิชชันนารี ผู้ซึ่งถูกกีดกันจากทิง หรือ สภาขุนนาง โดยพระเจ้าเอมุนด์ ผู้อาวุโสแห่งสวีเดน ผู้เป็นสมเด็จลุงของพระนางกุนน์ฮิลด์ อดัมบรรยายว่า อาดัลวาร์ดถูกพาไปยังที่ประทับของสมเด็จพระพันปีหลวงบนภูมิประเทศที่เป็นภูเขา นำโดยญาติของกษัตริย์ คือ สเตนคิล ซึ่งอาจจะเป็นพื้นที่หุบเขาแมลาเรนในเวสเตร์เกิตลันด์ พระนางอุทิศตนให้กับ "ความเอื้อเฟื้อเผื่อแผ่และงานทางศาสนาอื่นๆ"
ไม่มีสิ่งอื่นใดบันทึกถึงพระนางกุนน์ฮิลด์อีกในเอกสารร่วมสมัย ตามพงศาวดารที่ไม่น่าเชื่อถือในศตวรรษที่ 16 ของโยฮันเนส มักนุส ระบุว่า พระนางใช้เวลาที่เหลือในการกลับตัวกลับใจจากบาปและดำเนินกิจกรรมทางศาสนา พงศาวดารรายงานว่าพระนางได้จัดตั้งโรงผลิตสิ่งทอและเครื่องแต่งกายทางศาสนา ผลงานที่เป็นที่รู้จักของพระนางที่สุดก็คือ เครื่องแต่งกายของกลุ่มนักร้องประสานเสียงที่อาสนวิหารมหาวิหารรอสคิลด์ จากพงศาวดารของโยฮันเนส มักนุสระบุว่าพระนางทรงก่อตั้งคอนแวนต์โบสถ์กุดเฮมในกลางศตวรรษที่ 11 แต่ในความเป็นจริง โบสถ์ถูกก่อตั้งในเวลาร้อยปีหลังจากนั้น (ค.ศ. 1152) ตำนานของคอนแวนต์อาจเกิดขึ้นเพราะพระนางและเหล่าสตรีของพระนางต้องใช้ชีวิตในร่มศาสนาอย่างโดดเดี่ยวโดยจัดทำเครื่องแต่งกายของสมณเพศในพื้นที่ของพระนาง ซึ่งหนึ่งในนั้นอาจเป็นที่กุดเฮม ตามพงศาวดารระบุว่า พระนางอาจสิ้นพระชนม์ที่กุดเฮม ซึ่งพระนางได้ "แสดงคุณธรรมมากมาย" ในระหว่างที่ทรงพ่ายแพ้ในการสมรส และพระศพถูกฝังไว้ในหลุมพระศพที่มีความคล้ายคลึงตัวตนของพระนาง
ปีที่ประสูติและสิ้นพระชนม์นั้นไม่เป็นที่รับรู้แน่ชัด แต่พระนางทรงมีพระชนม์ชีพยืนยาวกว่าพระสวามีองค์แรก (สิ้นพระชนม์ราว ค.ศ. 1050) และมีพระชนม์ชีพในช่วงรัชกาลของกษัตริย์เอมันด์ ผู้อาวุโส (ครองราชย์ราว ค.ศ. 1050-ราว ค.ศ. 1060) พระนางสิ้นพระชนม์ใน ค.ศ. 1060 หรือหลังจากนั้น
รณเดช วงศาโรจน์
รณเดช วงศาโรจน์ เกิดวันที่ 22 เมษายน พ.ศ. 2523 เป็นนักร้องชาวไทย
ประวัติ
รณเดช วงศาโรจน์ เกิดวันที่ 22 เมษายน พ.ศ. 2523 เป็นนักร้องชาวไทย แหนม รณเดช เป็นลูกชายคนโตของคุณพ่อจิรศักดิ์ วงศาโรจน์ คนในวงการโฆษณา และผู้ช่วยผู้กำกับ กับคุณแม่ดารารัตน์ วงศาโรจน์ มีน้องสาว 1 คน คือ น้องขิง อุเรศอร วงศาโรจน์
บัวหลวง (แก้ความกำกวม)
บัวหลวง อาจหมายถึง
บารึม
บารึม (Bærum ) เป็นเทศบาลในเทศมณฑลวีเกิน ประเทศนอร์เวย์ ตั้งขึ้นเป็นเทศบาลเมื่อวันที่ 1 มกราคม .ศ. 1838 บารึมตั้งอยู่บริเวณชานเมืองฝั่งทิศตะวันตกของกรุงออสโล
บารึมเป็นเทศบาลที่มีรายได้ต่อหัวมากที่สุดในนอร์เวย์ และมีสัดส่วนของผู้ศึกษาระดับมหาวิทยาลัยสูงที่สุด เป็นหนึ่งในที่ที่มีที่อยู่อาศัยแพงและทันสมัยที่สุดของนอร์เวย์ ทำให้ผู้อยู่อาศัยมักมีลักษณะที่เรียกว่า สน็อบ ในวัฒนธรรมสมัยนิยมของนอร์เวย์ เทศบาลยังได้รับการลงคะแนนเสียงให้เป็นสถานที่น่าอยู่ที่สุดของนอร์เวย์ทางด้านการจัดการและบริการสาธารณะ
ฟูกูจิยามะ
ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของฟูกูจิยามะยังคงค่อนข้างคงที่ในช่วง 60 ปีที่ผ่านมา
แฮนส์ โอเปก
แฮนส์ วิลเฮล์ม โอเปก (Hans Vilhelm Aabech; 1 พฤศจิกายน ค.ศ. 1948 – 8 มกราคม ค.ศ. 2018) เป็นนักฟุตบอลชาวเดนมาร์ก ตำแหน่งกองหน้า เคยเล่นให้กับฟุตบอลทีมชาติเดนมาร์กถึง 3 ครั้ง เขาเป็นพ่อของคิม โอเปก
ฟิลิปป์ มาร์แชนด์
ฟิลิปป์ มาร์แชนด์ (1 กันยายน ค.ศ. 1939 – 10 มกราคม ค.ศ. 2018) เป็นนักการเมืองชาวฝรั่งเศส เป็นสมาชิกรัฐสภาจังหวัดชาร็องต์-มารีตีม [./Philippe_Marchand#cite_note-1 [1] ] เคยเป็นรัฐมนตรีว่าการกระทรวงมหาดไทยตั้งแต่ปี ค.ศ. 1991 จนถึง ค.ศ. 1992
พลรักษ์ รักษาพล
พลรักษ์ รักษาพล เป็นคณะกรรมการยุทธศาสตร์การเลือกตั้ง พรรคประชาชาติ อดีตผู้อำนวยการฝ่ายสื่อสังคมออนไลน์ Social Media สถานีโทรทัศน์ผ่านดาวเทียม TV24 สถานีประชาชน อดีตผู้ดำเนินรายการและโปรดิวเซอร์ รายการนปช.ทอล์ค สถานีโทรทัศน์ผ่านดาวเทียมสถานีประชาชน พีเพิ้ลชาแนล และ รายการ มองไทยมองเทศ สถานีโทรทัศน์ผ่านดาวเทียมเอ็มวี บางกอกทูเดย์ MV Bangkok Today และอดีตกองบรรณาธิการหนังสือพิมพ์ไทยเรดนิวส์
ประวัติ
พลรักษ์ รักษาพล เกิดเมื่อวันที่ 26 เมษายน พ.ศ. 2523 เป็นชาวกรุงเทพมหานคร จบการศึกษามัธยมศึกษาตอนปลายจากโรงเรียนมัธยมวัดมกุฏกษัตริย์ ปริญญาตรีการศึกษาบัณฑิตมหาวิทยาลัยศรีนครินทรวิโรฒ วิชาเอกเทคโนโลยีสื่อสารการศึกษา คณะศึกษาศาสตร์ วิชาโทศิลปะการแสดงคณะศิลปกรรมศาสตร์ มหาวิทยาลัยศรีนครินทรวิโรฒ หลังสำเร็จการศึกษา ได้เริ่มต้นทำงานในบริษัทเอกชนที่กรุงเทพฯ ทำหน้าที่ตัดต่อละครโทรทัศน์ออกอากาศทางสถานีโทรทัศน์ไทยทีวีสีช่อง 3 ก่อนจะกลับเข้าทำงานในมหาวิทยาลัยศรีนครินทรวิโรฒอีกครั้งในตำแหน่งวิเทศสัมพันธ์และประชาสัมพันธ์ คณะศิลปกรรมศาสตร์ ในยุคที่มี ศาสตราจารย์ ดร.วิรุณ ตั้งเจริญ เป็นคณบดีก่อนจะก้าวสู่ตำแหน่งอธิการบดีของมหาวิทยาลัยในปีถัดมา
การยุติการออกอากาศโทรทัศน์ระบบแอนะล็อกในประเทศไทย
การยุติการออกอากาศโทรทัศน์ระบบแอนะล็อกในประเทศไทย เป็นการยุติการแพร่สัญญาณออกอากาศของสถานีโทรทัศน์ในระบบแอนะล็อกในประเทศไทย ที่ดำเนินการภายใต้การกำกับดูแลของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ตั้งแต่ปี พ.ศ. 2558 และเสร็จสิ้นในปี พ.ศ. 2563 โดยสถานีโทรทัศน์ฟรีทีวีเดิมทั้ง 6 ช่องในประเทศไทย จะทำการยุติการออกอากาศโทรทัศน์ระบบแอนะล็อก เพื่อเปลี่ยนผ่านสู่ระบบดิจิทัล นับเป็นยุคใหม่ของโทรทัศน์ในประเทศไทย จากนั้น กสทช. จะได้นำคลื่น 700 MHz ที่ใช้งานกับระบบแอนะล็อกเดิมและระบบดิจิทัลชั่วคราว กลับมาจัดสรรใหม่ให้ผู้ประกอบกิจการโทรคมนาคม เพื่อเตรียมความพร้อมสำหรับระบบ 5 จี ต่อไป
ประวัติ
ในปี พ.ศ. 2558 สหภาพโทรคมนาคมระหว่างประเทศ (International Telecommunications Union; ชื่อย่อ: ITU) ประกาศให้ทั่วโลกยุติการออกอากาศโทรทัศน์ระบบแอนะล็อก และกลุ่มประเทศในสมาคมประชาชาติแห่งเอเชียตะวันออกเฉียงใต้ (อาเซียน) ก็ได้เห็นพ้องต้องกันให้ยุติการออกอากาศโทรทัศน์ระบบแอนะล็อกภายในปี พ.ศ. 2563 ทำให้ประเทศไทยซึ่งกำกับดูแลกิจการโทรทัศน์โดย กสทช. ต้องดำเนินการเปลี่ยนผ่านการส่งสัญญาณโทรทัศน์จากระบบแอนะล็อกเป็นระบบดิจิทัล โดย กสทช. ได้ดำเนินการประมูลโทรทัศน์ระบบดิจิทัลในปี พ.ศ. 2556 และเริ่มออกอากาศตั้งแต่เดือนเมษายน พ.ศ. 2557 เป็นต้นมา แต่ยังไม่ได้ยุติระบบแอนะล็อก เพราะหากยุติกะทันหันจะส่งผลกระทบให้ผู้ที่รับชมผ่านระบบแอนะล็อกซึ่งเป็นส่วนมากของประเทศไม่สามารถรับชมได้ จึงทำให้ต้องมีการแบ่งการยุติการออกอากาศเป็นช่วง ๆ โดยมอบหมายให้สถานีโทรทัศน์ฟรีทีวีเดิมทั้ง 6 ช่อง ไปจัดทำแผนแม่บทการยุติการออกอากาศโทรทัศน์ระบบแอนะล็อกในปี พ.ศ. 2558 และมีโครงการแจกคูปองสำหรับกล่องรับสัญญาณโทรทัศน์ระบบดิจิทัลรุ่น DVB-T2 ในพื้นที่ที่มีสัญญาณโทรทัศน์ระบบดิจิทัลครอบคลุมตั้งแต่ 80% ขึ้นไป
ตั้งแต่วันที่ 25 เมษายน พ.ศ. 2557 ซึ่ง กสทช. กำหนดเป็นวันเริ่มต้นออกใบอนุญาตใช้คลื่นความถี่แก่สถานีวิทยุโทรทัศน์ไทยทีวีสีช่อง 3 ก็ได้เกิดปัญหาขึ้น เนื่องจากผู้รับสัมปทานของไทยทีวีสีช่อง 3 คือ บริษัท บางกอกเอ็นเตอร์เทนเม้นต์ จำกัด (บีอีซี) เป็นคนละนิติบุคคลกับผู้รับใบอนุญาตของช่อง 3 ดิจิทัล คือ บริษัท บีอีซี-มัลติมีเดีย จำกัด จึงไม่สามารถนำรายการทั้งหมดจากไทยทีวีสีช่อง 3 มาออกอากาศคู่ขนานทางช่อง 3 ดิจิทัลได้
ต่อมาในวันที่ 1 กันยายน พ.ศ. 2557 กสทช. เพิกถอนโทรทัศน์ระบบแอนะล็อกจากส่วนให้บริการทั่วไป จึงต้องยุติการออกอากาศไทยทีวีสีช่อง 3 ทางโทรทัศน์ผ่านดาวเทียมและโทรทัศน์ผ่านสายเคเบิลตามที่กฎหมายกำหนดตั้งแต่วันที่ 2 กันยายน ช่อง 3 อาศัยความในประกาศคณะรักษาความสงบแห่งชาติ ฉบับที่ 27/2557 ประกอบกับความในสัญญาสัมปทานโทรทัศน์ระบบแอนะล็อกซึ่งทำไว้กับ บริษัท อสมท จำกัด (มหาชน) (บมจ.อสมท) จนถึงวันที่ 25 มีนาคม พ.ศ. 2563 เพื่อรักษาสิทธิในการออกอากาศตามเดิม วันต่อมา (3 กันยายน) กสทช. ทำหนังสือถึงผู้ให้บริการโครงข่ายทีวีดาวเทียมและเคเบิลทีวีให้งดการออกอากาศไทยทีวีสีช่อง 3 ภายใน 15 วัน แต่ได้เสนอความช่วยเหลือทางกฎหมายเพื่อนำสัญญาณจากไทยทีวีสีช่อง 3 มาออกอากาศคู่ขนานทางช่อง 33 ต่อมาช่อง 3 นำความขึ้นร้องต่อศาลปกครอง ผลคือในวันที่ 8 ตุลาคม พ.ศ. 2557 ศาลปกครองสูงสุดทำข้อตกลงให้บีอีซี-มัลติมีเดีย นำเนื้อหาและสัญญาณทั้งหมดจากไทยทีวีสีช่อง 3 ของบีอีซี ไปออกอากาศคู่ขนานในระบบโทรทัศน์ความละเอียดสูงทางช่องหมายเลข 33 ของตนในระบบดิจิทัลภายในวันที่ 11 ตุลาคม พ.ศ. 2557 เวลา 16:30 น. ทั้งนี้ช่อง 3 แอนะล็อก ได้ออกอากาศในระบบดิจิทัลภาคพื้นดินความละเอียดสูงทางช่องหมายเลข 33 เมื่อวันที่ 10 ตุลาคม พ.ศ. 2557 เวลา 20:15 น. โดยเริ่มจากรายการคืนความสุขให้คนในชาติเป็นรายการแรก บีอีซี-มัลติมีเดียจึงถอนรายการต่าง ๆ ที่ออกอากาศทางช่อง 33 เดิม ออกมาจัดแบ่งออกอากาศทางช่อง 28 และช่อง 13 แทน
15 มิถุนายน พ.ศ. 2558 ที่ประชุมคณะกรรมการกิจการกระจายเสียงและกิจการโทรทัศน์ (กสท.) เห็นชอบแผนการยุติการออกอากาศโทรทัศน์ระบบแอนะล็อกของสถานีโทรทัศน์เจ้าของอุปกรณ์รวมส่งสัญญาณ 4 แห่ง คือสถานีวิทยุโทรทัศน์กองทัพบกช่อง 5, สถานีโทรทัศน์โมเดิร์นไนน์ทีวี, สถานีวิทยุโทรทัศน์แห่งประเทศไทย และสถานีโทรทัศน์ไทยพีบีเอส ซึ่งส่งมาแล้วก่อนหน้านี้ และมอบหมายให้ กสทช. เร่งรัดการส่งแผนการยุติการรับส่งสัญญาณวิทยุโทรทัศน์ในระบบแอนะล็อกของสถานีโทรทัศน์สีกองทัพบกช่อง 7 และสถานีวิทยุโทรทัศน์ไทยทีวีสีช่อง 3 เพื่อประกอบการพิจารณากำหนดแผนการยุติการรับส่งสัญญาณวิทยุโทรทัศน์ของประเทศไทย ก่อนนำไปรับฟังความคิดเห็นสาธารณะต่อไป
ต่อมาในวันที่ 5 พฤษภาคม พ.ศ. 2560 กรมการทหารสื่อสาร กองทัพบก คู่สัญญาสัมปทานของสถานีโทรทัศน์สีกองทัพบกช่อง 7 ได้แจ้งแนวทางเบื้องต้นในการยุติการออกอากาศโทรทัศน์ระบบแอนะล็อกของช่อง 7 สี แก่ กสท. เพื่อลดต้นทุนสำหรับการออกอากาศในอนาคต และ กสท. ได้อนุมัติแผนการยุติการออกอากาศโทรทัศน์ระบบแอนะล็อกเมื่อวันที่ 19 มิถุนายน ปีเดียวกัน ทั้งนี้ พันธะผูกพันต่าง ๆ ของช่อง 7 สี ในฐานะคู่สัญญาสัมปทานกับกรมการทหารสื่อสาร กองทัพบกนั้น ยังคงมีอยู่จนกว่าจะหมดสัญญาสัมปทาน
และเมื่อวันที่ 26 มีนาคม พ.ศ. 2563 บีอีซีได้สิ้นสุดสัญญาสัมปทานกับ บมจ.อสมท เป็นผลทำให้สถานีวิทยุโทรทัศน์ไทยทีวีสีช่อง 3 ได้ทำการยุติการออกอากาศในระบบแอนะล็อกทั่วประเทศในวันดังกล่าว รวมระยะเวลาในการออกอากาศระบบแอนะล็อกทั้งสิ้น 50 ปี และถือเป็นการยุติการออกอากาศโทรทัศน์ระบบแอนะล็อกในประเทศไทยอย่างสมบูรณ์แบบ เนื่องจากเป็นสถานีโทรทัศน์ของไทยช่องสุดท้ายที่ยุติการออกอากาศในระบบนี้
ลำดับการยุติการออกอากาศ
สถานีโทรทัศน์ฟรีทีวีเดิม 5 ช่องในประเทศไทย (ยกเว้นไทยทีวีสีช่อง 3) ได้วางแผนการยุติการออกอากาศในระบบแอนะล็อกในลักษณะ "ป่าล้อมเมือง" โดยยุติไล่จากสถานีส่งของอำเภอไปจนถึงสถานีส่งของจังหวัด ไล่จากสถานีเสริมไปจนถึงสถานีหลัก และไล่จากพื้นที่ที่มีประชากรอาศัยอยู่เบาบางไปจนถึงพื้นที่ที่มีประชากรอาศัยอยู่หนาแน่น โดยตามแผนของแต่ละช่อง สรุปโดย กสทช. แบ่งการยุติการออกอากาศในระบบแอนะล็อกได้ดังนี้
สะพานเจริญรัช 31
สะพานเจริญรัช 31 เป็นสะพานข้ามคลองคูเมืองเดิม ด้านใต้ติดกับปากคลองตลาด เชื่อมถนนมหาราชกับถนนจักรเพชร แขวงพระบรมมหาราชวังและแขวงวังบูรพาภิรมย์ เขตพระนคร กรุงเทพมหานคร
ประวัติ
พ.ศ. 2453 เป็นปีแรกที่พระบาทสมเด็จพระมงกุฎเกล้าเจ้าอยู่หัวเสด็จขึ้นครองราชย์สมบัติ ทรงพระกรุณาโปรดเกล้าฯ ให้กระทรวงโยธาธิการจัดทำแบบเฉลิมสะพานสุดท้ายตามพระราชประสงค์ของสมเด็จพระราชบิดา พร้อมกันนั้นก็มีพระราชบัญชาให้เลือกที่ตั้งและออกแบบสะพาน ซึ่งจะสร้างเป็นการเฉลิมฉลองโอกาสครบรอบพระชนมพรรษาสำหรับ ร.ศ. 130 (พ.ศ. 2454) ในคราวเดียวกันด้วย เจ้าพระยายมราชได้ทูลเกล้าฯ เสนอแบบสะพานเจริญรัช 31 ซึ่งกำหนดสร้าง ณ ปากคลองตลาด และได้รับพระบรมราชานุญาตให้ดำเนินการได้ การก่อสร้างได้ดำเนินและเสร็จสิ้นจนกระทั่งมีพระราชพิธีเสด็จเปิดสะพานนี้ในวันที่ 30 ธันวาคม ร.ศ. 130 (พ.ศ. 2454) พระราชทานนามว่า สะพานเจริญรัช 31 เป็นสะพานแรกในสะพานชุดที่ขึ้นต้นด้วยเจริญ
สะพานชุดเจริญมีอีก 5 สะพาน คือ สะพานเจริญราษฎร์ 32 ข้ามคลองมหานาค สะพานเจริญพาศน์ 33 ข้ามคลองบางกอกใหญ่ สะพานเจริญศรี 34 ข้ามคลองคูเมืองเดิมตรงวัดบุรณศิริมาตยาราม และสะพานเจริญสวัสดิ์ 35 ข้ามคลองผดุงกรุงเกษมตรงหัวลำโพง โดยตัวเลขบอกพระชนมายุในพระบาทสมเด็จพระมงกุฎเกล้าเจ้าอยู่หัว
กรมศิลปากรได้ขึ้นทะเบียนสะพานเจริญรัช 31 เป็นโบราณสถานสำคัญของชาติ โดยประกาศในราชกิจจานุเบกษา เล่มที่ 92 ตอนที่ 61 วันที่ 18 มีนาคม พ.ศ. 2518
สถาปัตยกรรม
สะพานสร้างด้วยคอนกรีตเสริมเหล็ก แผนผังสะพานมีขอบสะพานทั้งสองข้างเป็นรูปโค้งครึ่งวงกลม ลูกกรงสะพานทั้งสองข้างประดิษฐ์เป็นลูกกรงปูนปั้นรูปเสือป่ายืนหันข้างประคองพระขรรค์ด้วยเท้าคู่หน้าทั้งคู่ โดยหันหน้าเข้าหากันที่บริเวณกึ่งกลางราวสะพาน ที่กึ่งกลางราวสะพานเป็นที่ประดิษฐานพระนามภิไธยย่อ ว.ป.ร. และชื่อสะพาน ที่ปลายราวสะพานทั้งสี่ด้านมีแป้นกลมประจุตัวเลข 31 อันเป็นจำนวนปีพระชนมพรรษาของพระบาทสมเด็จพระเจ้าอยู่หัวในปีนั้น
รกกาโชะ
รกกาโชะ (六ヶ所村 (Rokkasho-mura)) เป็นหมู่บ้านในจังหวัดอาโอโมริ ประเทศญี่ปุ่น หมู่บ้านนี้มีประชากรประมาณ 10,200 คนใน 4,855 ครัวเรือน และมีความหนาแน่นประชากรที่ 40 คนต่อตารางกิโลเมตร หมู่บ้านนี้มีพื้นที่รวม 252.68 km²
ภูมิศาสตร์
รกกาโชะตั้งอยู่ทางชายฝั่งตะวันออกของคาบสมุทรชิโมกิตะ และตั้งอยู่ทางเหนือของทะเลสาบโองาวาระ
ภูมิอากาศ
หมู่บ้านนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในรกกาโชะ คือ 9.6 องศาเซลเซียส ปริมาณน้ำฝนโดยเฉลี่ยรายปีคือ 1213 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 22.4 องศาเซลเซียส และต่ำสุดในเดือนมกราคมอยู่ที่ประมาณ -2.0 องศาเซลเซียส
ประชากร
จากข้อมูลสำมะโนญี่ปุ่น ประชากรในรกกาโชะชังคงที่มาตลอด 50 ปี
เซราฟีโน สโปรไวรี
เซราฟีโน สโปรไวรี (18 พฤษภาคม 1930 – 3 มกราคม 2018) เป็นอัครมุขนายกโรมันคาทอลิก
สโปไวรี บวชตั้งแต่ปี ค.ศ. 1953 เขาเคยเป็นผู้ช่วยนักบวชของสังฆมณฑลคาตันซาโร ประเทศอิตาลี ตั้งแต่ปี ค.ศ. 1987 จนถึง ค.ศ. 1980 ก่อนที่เขาจะได้เป็นอัครมุขนายกแห่งเมือง รอสซาโน-คาเรียตี ตั้งแต่ปี ค.ศ. 1980 จนถึง ค.ศ. 1991 ปละเป็นอัครมุขนายกแห่งเมืองเบโนเวนโต ตั้งแต่ปี ค.ศ. 1991 จนถึง ค.ศ. 2006
การเลือกตั้งสภานิติบัญญัติในประเทศเวียดนาม ค.ศ. 1981
การเลือกตั้งสภานิติบัญญัติในประเทศเวียดนาม เกิดขึ้นเมื่อวันที่ 26 เมษายน ค.ศ. 1981  ซึ่งแนวร่วมปิตุภูมิเวียดนามได้ที่นั่งในสภาจำนวน 496 ที่นั่ง
เซ็มโบกุ
เซ็มโบกุ เป็นนครในจังหวัดอากิตะ ประเทศญี่ปุ่น มีประชากรประมาณ 25,857 คน (10,584 ครัวเรือน) มีความหนาแน่นของประชากร 24 คนต่อตารางกิโลเมตร และมีพื้นที่ทั้งหมด 1,093.64 ตารางกิโลเมตร (422 ตารางไมล์)
ภูมิศาสตร์
เซ็มโบกุตั้งอยู่ในเขตภูเขาทางตอนกลางของจังหวัดอากิตะ ทางทิศตะวันออกติดกับจังหวัดอิวาเตะ มีทะเลสาบซาวะเป็นทะเลสาบที่ลึกที่สุดในญี่ปุ่นตั้งอยู่ในเมือง
ประชากร
ประชากรของเซ็มโบกุมีมากที่สุดในช่วงต้นทศวรรษที่ 1960
เจ็ทเอเซีย แอร์เวย์
เจ็ทเอเซีย แอร์เวย์ (Jet Asia Airways) เป็นสายการบินเช่าเหมาลำสัญชาติไทย ให้บริการด้วยฝูงบินโบอิง 767 ไปยังจุดหมายปลายทางทั่วเอเชียและแปซิฟิก เจ็ทเอเซียมีฐานการบินในท่าอากาศยานสุวรรณภูมิ
ประวัติ
เจ็ทเอเซีย แอร์เวย์ก่อตั้งขึ้นในเดือนธันวาคม พ.ศ. 2552 ด้วยเครื่องบินโบอิง 767-200 สองลำ และได้รับใบรับรองผู้ดำเนินการเดินอากาศ (AOC) ในเดือนตุลาคม พ.ศ. 2553 สายการบินได้เริ่มดำเนินการเที่ยวบินพาณิชย์เที่ยวแรกเมื่อวันที่ 17 กันยายน พ.ศ. 2554 โดยให้บริการระหว่างท่าอากาศยานดอนเมืองของกรุงเทพฯ และท่าอากาศยานนานาชาติปีนังในประเทศมาเลเซีย
ตั้งแต่เดือนกุมภาพันธ์ถึงพฤษภาคม พ.ศ. 2555 เจ็ทเอเซียให้บริการเที่ยวบินเช่าเหมาลำทุกวันระหว่างท่าอากาศยานนานาชาติสุวรรณภูมิ และท่าอากาศยานนานาชาตินาริตะในประเทศญี่ปุ่นในนามของตัวแทนท่องเที่ยวญี่ปุ่น H.I.S. สายการบินกลับมาให้บริการเที่ยวบินเช่าเหมาลำตามฤดูกาลระหว่างกรุงเทพฯ และโตเกียวในเดือนกรกฎาคม 2555 และอีกครั้งในเดือนกรกฎาคม 2556 โดยให้บริการเพิ่มเติมไปยังโอซากะ ต่อมาในเดือนมกราคม พ.ศ. 2556 เจ็ทเอเซียได้ร่วมมือกับซีไอทีเอส แอร์ เซอร์วิส ซึ่งเป็นบริษัทในเครือของ ไชนาอินเตอร์เนชันแนลทราเวลเซอร์วิส และเริ่มให้บริการเที่ยวบินเช่าเหมาลำไปยังกว่า 40 เมือง รวมทั้งให้บริการตามกำหนดเวลาระหว่างกรุงเทพฯ, ภูเก็ต และ 6 เมืองในประเทศจีน ได้แก่ ปักกิ่ง, หนานจิง, ฉงชิ่ง, เทียนจิน, เฉิ่นหยาง, และฉางชา
สำนักงานใหญ่
สำนักงานใหญ่ของ เจ็ทเอเซีย แอร์เวย์ ตั้งอยู่เลขที่ 999/9 ชั้น 29 อาคารสำนักงานเซ็นทรัลเวิลด์ ถนนพระราม 1 เขตปทุมวัน กรุงเทพมหานคร ประเทศไทย
จุดหมายปลายทาง
เจ็ทเอเซีย แอร์เวย์เน้นให้บริการเส้นทางบินระยะไกลไปยังท่าอากาศยานที่อยู่ในภูมิภาคเอเชียและแปซิฟิก และให้บริการเที่ยวบินแบบเช่าเหมาลำ โดยมีเส้นทางบินประจำทุกวัน
ฝูงบิน
เจ็ทเอเซีย แอร์เวย์เคยให้บริการเครื่องบินดังต่อไปนี้:
กีฬาสเกตลีลาในโอลิมปิกเยาวชนฤดูหนาว 2020 – ประเภทบุคคลหญิง
กีฬาสเกตลีลาในโอลิมปิกเยาวชนฤดูหนาว 2020 ประเภทบุคคลหญิง เป็นการแข่งขันกีฬาสเกตลีลาที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 11, 13 มกราคม ค.ศ.2020 โดยได้จัดขึ้นที่ Lausanne Skating Arena ซึ่งการแข่งขันกีฬาสเกตลีลาครั้งนี้มีนักกีฬาเข้าร่วมแข่งขัน 16 คน จาก 14 ประเทศ
Short program
Short program จัดขึ้นในวันที่ 11 มกราคม พ.ศ.2563 เวลา 16:10 น.
Free skating
Free skating จัดขึ้นในวันที่ 13 มกราคม พ.ศ.2563 เวลา 14:30 น.
ฟอร์ด เอสเคป
ฟอร์ด เอสเคป (Ford Escape) เป็นรถยนต์เอนกประสงค์สมรรถนะสูงขนาดเล็ก (Compact SUV) ของฟอร์ดมอเตอร์ เริ่มผลิตใน พ.ศ. 2543 และเริ่มจำหน่ายในปี พ.ศ. 2544 โดยใช้ชิ้นส่วนร่วมกับมาสด้า ทริบิวต์ (Mazda Tribute) และได้รับความนิยมมากในทุกประเทศที่เปิดตัว โดยในประเทศไทยเริ่มจำหน่ายเมื่อปี พ.ศ. 2546-ปัจจุบัน โดยปัจจุบัน ฟอร์ด เอสเคป มีวิวัฒนาการตามช่วงเวลาได้ 3 Generation (รุ่น) ดังนี้
รุ่นที่ 1 (พ.ศ. 2543-2550)
ฟอร์ด เอสเคป รุ่นที่ 1 เริ่มผลิตเมื่อปี พ.ศ. 2543-2550 แต่ในประเทศไทย เอสเคปรุ่นนี้เริ่มจำหน่ายเมื่อปี พ.ศ. 2546-ปัจจุบัน ซึ่งมีระบบขับเคลื่อน 2 รูปแบบ คือระบบขับเคลื่อน 2 ล้อ และ 4 ล้อ
มีตัวถัง 1 รูปแบบ คือเอสยูวี 4 ประตู มีระบบเกียร์ 2 รูปแบบ คือ เกียร์ธรรมดา 5 สปีด และเกียร์อัตโนมัติ 4 สปีด และมีเครื่องยนต์ 3 ขนาด คือ 2.0 ,2.3 และ 3.0 ลิตร โดยในประเทศไทยในปัจจุบันจะมีจำหน่ายเฉพาะรุ่นเครื่องยนต์ 2.3 ลิตร และเกียร์อัตโนมัติเท่านั้น และมีการไมเนอร์เชนจ์ไปแล้วถึง 3 ครั้งด้วยกัน และรุ่นนี้ ในต่างประเทศ ได้มีการผลิตรุ่นไฮบริด เป็นรุ่นพิเศษ ซึ่งไม่มีขายในประเทศไทย
ในปี พ.ศ. 2550 ฟอร์ดมอเตอร์ ได้ส่งเอสเคปรุ่นที่ 2 สู่ตลาดโลก รุ่นที่ 1 จึงเลิกผลิตไป แต่ในประเทศไทยยังมีจำหน่ายอยู่จนถึงปี 2557
รุ่นที่ 2 (พ.ศ. 2550-2555)
ฟอร์ด เอสเคป รุ่นที่ 2 เริ่มผลิตเมื่อปี พ.ศ. 2550-2555 ซึ่งมีตัวถังแบบเดียวคือเอสยูวี 4 ประตู มีเกียร์ 3 แบบ คือเกียร์ธรรมดา 5 สปีด ,เกียร์อัตโนมัติ 4 สปีดและเกียร์อัตโนมัติ 6 สปีด และมีเครื่องยนต์ 3 ขนาดคือ 2.3 ,2.5 และ 3.0 ลิตร โดยรุ่นนี้ยังมีการผลิตรุ่นไฮบริดเหมือนรุ่นก่อนหน้านี้ แต่รุ่นนี้ไม่มีการทำตลาดในประเทศไทยแต่อย่างใด
รุ่นที่ 3 (พ.ศ. 2555-2562)
ฟอร์ด เอสเคป รุ่นที่ 3 เริ่มผลิตเมื่อปี พ.ศ. 2555-2562 ซึ่งรุ่นนี้ได้เปลี่ยนจากการร่วมผลิตกับมาสด้า ทริบิวต์ ไปผลิตร่วมกับมาสด้า 3 และฟอร์ด โฟกัส โดยรุ่นนี้มีตัวถังแบบเดียวคือตัวถังเอสยูวี 4 ประตู มีเกียร์แบบเดียวคือเกียร์อัตโนมัติ 6 สปีด และมีเครื่องยนต์ 3 ขนาดคือ 1.6 ,2.0 และ 2.5 ลิตร โดยยังไม่มีการผลิตรุ่นไฮบริดแต่อย่างใด
นอกจากนี้ ในยุโรป ฟอร์ด เอสเคปจะมีชื่อในการทำตลาดว่า ฟอร์ด คูกา (Ford Kuga) แต่ในประเทศไทย ฟอร์ดยังไม่มีแผนนำเอสเคปรุ่นที่ 3 มาทำตลาดในประเทศไทย
รุ่นที่ 4 (พ.ศ. 2563-ปัจจุบัน)
ฟอร์ด เอสเคป รุ่นที่ 4 เริ่มผลิตเมื่อปี พ.ศ. 2563-ปัจจุบัน ซึ่งรุ่นนี้ได้แรงบันดาลใจมาจากสปอร์ตร่วมโชว์รูม ทั้งกระจังหน้าทรง 6 เหลี่ยมขนาดใหญ่จาก Ford Mustang และชายกันชนหน้าด้านล่างจาก Ford GT ด้านมิติตัวถังเตี้ยลง, กว้างขึ้น และยาวขึ้นกว่ารุ่นก่อนหน้า
Ford Escape เปิดตัวเป็นครั้งแรกในปี 2005 ล่าสุด มีทายาทคันล่าสุดมารับช่วงต่อแล้ว โดยผ่านการพัฒนามาให้ดีกว่าเดิมในทุกด้าน ทั้งหน้าตา, ความสะดวกสบาย, ประโยชน์ใช้สอย และการขับขี่ ส่วนขุมพลังมีให้เลือก 4 แบบ ทั้ง EcoBoost, Hybrid และ Plug-in Hybrid
ประเทศโมร็อกโกในโอลิมปิก
ประเทศโมร็อกโก เข้าร่วมการแข่งขันกีฬาโอลิมปิกครั้งแรกในปี ค.ศ. 1960 และส่งนักกีฬาเข้าร่วมการแข่งขันกีฬาโอลิมปิกฤดูร้อนทุกครั้งตั้งแต่นั้นมา ยกเว้นเมื่อพวกเขาเข้าร่วมในการคว่ำบาตรโอลิมปิกฤดูร้อน 1980 ที่นำโดยชาวอเมริกัน โมร็อกโกยังคว่ำบาตรการแข่งขันในปี ค.ศ. 1976 โดยถอนตัวหลังจากส่งคณะผู้แทนไปก่อนหน้า โมร็อกโกเข้าร่วมการคว่ำบาตรการแข่งขันโดยประเทศในแอฟริกาส่วนใหญ่ เพื่อประท้วงการเข้าร่วมของนิวซีแลนด์หลังการแข่งขันรักบี้ออลแบล็ก ซึ่งไม่เกี่ยวข้องกับการแข่งขันกีฬาโอลิมปิก กับทีมแบ่งแยกสีผิวจากแอฟริกาใต้ ตัวแทนชาวโมร็อกโกเพียงคนเดียวเท่านั้นที่มีเวลาทำการแข่งขันก่อนที่ประเทศของเขาจะถอนตัว: อับเดราฮิม นาจิม เข้าร่วมการแข่งขันชกมวยสากลรุ่นไลท์ฟลายเวตชาย และแพ้นัดแรกและนัดเดียวของเขา
โมร็อกโกได้เข้าร่วมการแข่งขันกีฬาโอลิมปิกฤดูหนาวถึงเจ็ดครั้งตั้งแต่ปี พ.ศ. 2511
นักกีฬาชาวโมร็อกโกได้รับรางวัลทั้งหมด 23 เหรียญ ได้แก่ กรีฑา 19 เหรียญ และมวยสากล 4 เหรียญ ฮิชาม เอล เกโรจญ์ ซึ่งได้รับเหรียญทองสองเหรียญและเหรียญเงินหนึ่งเหรียญ ซาอิด เอาอิตา หนึ่งเหรียญทองและหนึ่งเหรียญทองแดง และ ฮาสนา เบนฮาสซี หนึ่งเหรียญเงินและหนึ่งเหรียญทองแดง นักกีฬาเหล่านี้คือผู้ได้รับเหรียญรางวัลมากกว่าหนึ่งเหรียญทั้งสามคนของโมร็อกโก
คณะกรรมการโอลิมปิกของโมร็อกโกก่อตั้งขึ้นในปี พ.ศ. 2502
โรงเรียนเมืองพัทยา 2 (เจริญราษฎร์อุทิศ)
โรงเรียนเมืองพัทยา 2 (เจริญราษฎร์อุทิศ) เป็นโรงเรียนที่ตั้งติดอยู่วัดช่องลมนาเกลือ เมืองพัทยา ตำบลนาเกลือ อำเภอบางละมุง จังหวัดชลบุรี สังกัดกรมส่งเสริมการปกครองส่วนท้องถิ่น กระทรวงมหาดไทย มีนักเรียนศึกษาอยู่ประมาณ 1,100 คน มีผู้บริหาร 1 คน ครู 67 คน นักการภารโรง 8 คน เปิดทำการเรียนการสอนในระดับชั้นอนุบาลศึกษาถึงมัธยมศึกษา แบบสหศึกษา
ประวัติ
โรงเรียนเมืองพัทยา 2 (เจริญราษฎอุทิศ) นี้เริ่มโดย หลวงสวรรค์ประสาสน์ อดีตนายอำเภอบางละมุง ตั้งขึ้นตามพระราชบัญญัติประถมศึกษา เมื่อวันที่ 17 พฤษภาคม พ.ศ. 2466 เดิมโรงเรียนตั้งอยู่ในเขตของวัดช่องลมนาเกลือ โดยมีนายอากรยัง ทิมกระจ่าง ปลูกสร้างตัวโรงเรียนให้เป็นรูปทรงมนิลาหลังคามุงจาก มีขนาดกว้าง 3 วา ยาว 3 วา ต่อโรงเรียนการชำรุดผุพังลงไปตามกาลเวลา
ขุนวัฒน์วิจารณ์ อดีตนายอำเภอบางละมุง ต่อมาได้ร่วมกับ พระคุณเจ้าสมเด็จพระพุทธโฆษาจารย์ (เจริญสุขบท) อดีตเจ้าอาวาสวัดเทพศิรินทร์ และราษฎร์ในตำบลนาเกลือ กับเจ้าอาวาสวัดช่องลมนาเกลือช่วยกันสร้างขึ้นมาใหม่อีกครั้ง และได้ย้ายจากสถานที่เดิมไปที่ใหม่ ซึ่งเป็นที่ดินของทางราชการที่สงวนเอาไว้ติดกับวัดช่องลมนาเกลือ ทางทิศใต้ ซึ่งเป็นที่ตั้งโรงเรียนในปัจจุบัน
อาคารเรียนหลังใหม่นี้สร้างขึ้นในปี 2477 ตัวโรงเรียนเป็นตึก 2 ชั้น ก่อสร้างด้วยคอนกรีต ทรงปั้นหยาหลังมุงกระเบื้อง มีขนาดกว้าง 4 วา ยาว 12 วา มีมุขยื่นตรงกลางหน้าห้องมีระบียงกว่าง 1 วา มีห้องเรียนทั้งหมด 6 ห้อง หน้ามุขทั้งขั้นบนและชั้นล่างเป็นห้องของครูใหญ่ และห้องพักครู สร้างเสร็จในปี 2478 ต่อมาทางกระทรวงศึกษาธิการตั้งชื่อว่า "โรงเรียนประชาบาลตำบลนาเกลือ 1 (เจริญราษฎร์บางละมุง)" และใช้เป็นที่เล่าเรียนหนังสือต่อมา ขึ้นกับกระทรวงศึกษาธิการ ต่อมาทางกระทรวงศึกษาธิการให้เปลี่ยนชื่อเป็น "โรงเรียนบ้านนาเกลือ (เจริญราษฎร์อุทิศ)"
1 ตุลาคม พ.ศ. 2509 ทางราชการได้โอนให้โรงเรียนนี้ไปยังสังกัดองค์การบริหารส่วนจังหวัดชลบุรี กรมการปกครอง กระทรวงมหาดไทย ในปี พ.ศ. 2521 ทางราชการได้ยกฐานสุขภิบาลนาเกลือขึ้นเป็น เมืองพัทยา โรงเรียนจึ้นโอนจากองค์การบริหารส่วนจังหวัดชลบุรี ไปยังสังกัดเมืองพัทยา เมื่อวันที่ 29 พฤศจิกายน พ.ศ. 2521 และใช้ชื่อโรงเรียนใหม่นี้ว่า "โรงเรียนเมืองพัทยา 2 (เจริญราษฏร์อุทิศ)" จนถึงปัจจุบัน
ฟุตบอลทีมชาติลิทัวเนีย
ฟุตบอลทีมชาติลิทัวเนีย (Lietuvos nacionalinė futbolo rinktinė) อยู่ภายใต้การควบคุมของสหพันธ์ฟุตบอลลิทัวเนีย แข่งขันครั้งแรกในปี ค.ศ. 1923 แต่ต่อมาในปี ค.ศ. 1940 ประเทศลิทัวเนียถูกครอบครองโดยสหภาพโซเวียต และได้รับเอกราชในปี ค.ศ. 1990 และได้ลงแข่งขันในนามทีมชาติครั้งแรกในวันที่ 27 พฤษภาคม ค.ศ. 1990 นัดที่พบกับจอร์เจีย
ลิทัวเนียไม่เคยผ่านรอบคัดเลือกของฟุตบอลโลกหรือฟุตบอลชิงแชมป์แห่งชาติยุโรป แต่ก็ประสบความสำเร็จในการแข่งขันระดับภูมิภาคอย่างบอลติกคัพ ซึ่งจัดขึ้นทุก ๆ สองปี แข่งขันกันระหว่างสามทีมชาติ (ลิทัวเนีย, ลัตเวีย และเอสโตเนีย) โดยลิทัวเนียคว้าแชมป์บอลติกคัพถึง 11 สมัย (เคยคว้าแชมป์ 4 สมัยติดต่อกัน ระหว่างปี 1996-2000) เป็นรองเพียงแค่ลัตเวีย
ตั้งแต่ ค.ศ. 2012 ทีมชาติลิทัวเนียลงแข่งขันที่สนามกีฬาแอลเอฟเอฟในวิลนีอุส
ประวัติ
ในคริสต์ทศวรรษ 1990 ลิทัวเนียได้เข้าร่วมแข่งขันในรอบคัดเลือกของฟุตบอลโลกและฟุตบอลชิงแชมป์แห่งชาติยุโรป โดยจบอันดับที่ 3 ของกลุ่มในรอบคัดเลือกของฟุตบอลชิงแชมป์แห่งชาติยุโรป 1996 และฟุตบอลโลก 1998 ต่อมาในรอบคัดเลือกฟุตบอลชิงแชมป์แห่งชาติยุโรป 2004 ลิทัวเนียทำผลงานได้ดีด้วยการบุกไปเสมอเยอรมนี และเปิดบ้านเอาชนะสกอตแลนด์ แต่ในนัดสุดท้าย ลิทัวเนียไปแพ้สกอตแลนด์ 1–0 ทำให้ต้องตกรอบ และในรอบคัดเลือกฟุตบอลโลก 2006 ลิทัวเนียจบอันดับที่ 5 ของกลุ่ม
รอบคัดเลือกฟุตบอลชิงแชมป์แห่งชาติยุโรป 2008 ลิทัวเนียบุกไปเสมออดีตแชมป์ฟุตบอลโลกอย่างอิตาลีที่เนเปิลส์ 1–1 ในวันที่ 2 กันยายน ค.ศ. 2006 ซึ่งเป็นการแข่งขันนัดแรกของอิตาลีหลังคว้าแชมป์ฟุตบอลโลก
วันที่ 6 กันยายน ค.ศ. 2008 ลิทัวเนียเอาชนะโรมาเนีย 3–0 ในรอบคัดเลือกของฟุตบอลโลก 2010 นับเป็นชัยชนะแห่งประวัติศาสตร์ ต่อมาพวกเขาสามารถเอาขนะออสเตรียได้ 2–0
ลงเล่นมากที่สุด
สถิติล่าสุดเมื่อวันที่ 27 มีนาคม ค.ศ. 2018
ทำประตูสูงสุด
สถิติล่าสุดเมื่อวันที่ 27 มีนาคม ค.ศ. 2018
เย่ (รัฐมอญ)
เย่ (ရေး, ), เร (ရေဝ်, ) หรือที่ภาษาไทยเรียก รี เป็นเมืองที่อยู่ทางตอนใต้สุดของรัฐมอญ ประเทศพม่า และเป็นเมืองหลักของอำเภอเย่ในจังหวัดเมาะลำเลิง เมืองนี้ตั้งอยู่ริมแม่น้ำเย่ซึ่งไหลลงสู่อ่าวเมาะตะมะ และล้อมรอบด้วยทิวเขาตะนาวศรีทางตะวันออก สภาพภูมิอากาศอบอุ่นปานกลาง เศรษฐกิจของเมืองส่วนใหญ่อยู่กับการปลูกพลู, ยางพารา, การประมง และการค้า เย่ตั้งอยู่บนทางรถไฟสายเมาะลำเลิง–ทวาย และมีท่าเรือ ประชากรส่วนใหญ่เป็นชาวมอญ เย่เป็นศูนย์กลางของการสอนภาษามอญ
ทาแลส
ทาแลสแห่งมีแลโตส (Θαλής ὁ Μιλήσιος, Thalês ho Mīlḗsios Thales of Miletus/ Tales de Mileto) ประมาณ 626/623–548/545 ปีก่อนคริสต์ศักราช เป็นนักปรัชญาของชาวกรีกโบราณ ได้รับการยกย่องจากอริสโตเติล ว่า ทาแลสเป็นนักปรัชญาคนแรกที่บันทึกความคิดไว้เป็นหลักฐาน และได้รับเกียรติให้เป็นบิดาของวิชาปรัชญาตะวันตก เบอร์ทรันด์ รัสเซลล์กล่าวว่า "วิชาปรัชญาเริ่มต้นจากเธลิส"
ประวัติ
ช่วงอายุของเขามีพื้นฐานคร่าว ๆ จากเหตุการณ์ที่ทราบวันที่จากแหล่งที่มาแน่นอนไม่กี่เหตุการณ์และจากการประมาณ เฮโรโดตุสอ้างว่าทาแลสได้ทำนายสุริยุปราคา ซึ่งเราสามารถระบุวันที่จากวิธีสมัยใหม่ได้ว่าเป็นวันที่ 28 พฤษภาคม 585 ปีก่อน ค.ศ. แต่ทาแลสเองกล่าวว่าเขาได้ความรู้เกี่ยวกับเรื่องสุริยุปราคาจากนักดาราศาสตร์ชาวอียิปต์
ความสำคัญ
ทาแลสเป็นคนแรกที่คำนวณหาความสูงของพีระมิดในอียิปต์โดยใช้เงา เขาได้ทำนายว่าจะเกิดสุริยคราสล่วงหน้าซึ่งได้เกิดขึ้นก่อนพุทธศักราช 42 ปี รู้จักพิสูจน์ทฤษฎีบททางเรขาคณิต เช่น เส้นผ่านศูนย์กลางจะแบ่งครึ่งวงกลม มุมที่ฐานของรูปสามเหลี่ยมหน้าจั่วเท่ากัน และมุมในครึ่งวงกลมเป็นมุมฉาก เป็นต้น
ธรรมชาติที่เป็นหลักการแห่งการสร้างมวลสาร
ฉายาที่เป็นธรรมชาติที่สุดของทาแลสคือ " วัตถุนิยม " และ " นักธรรมชาตินิยม " ซึ่งมีพื้นฐานมาจากอูเซียและฟิสิกส์ สารานุกรมคาทอลิก ตั้ง ข้อสังเกตว่าอริสโตเติลเรียกเขาว่านักสรีรวิทยาโดยมีความหมายว่า "นักศึกษาแห่งธรรมชาติ" ในทางกลับกัน เขาจะมีคุณสมบัติเป็นนักฟิสิกส์ ยุคแรก เช่นเดียวกับอริสโตเติล พวกเขาศึกษา corpora, "bodies" ซึ่งเป็นลูกหลานของสารในยุคกลาง
น้ำในฐานะเป็นหลักการข้อแรก
ความเชื่อของทาแลสที่ได้รับความนิยมมากที่สุดคือ โลกเริ่มต้นจากน้ำ ซึ่งอริสโตเติลให้ความเชื่อเทียบเท่ากับความเชื่อของแอแนกซิมินีสที่เชื่อว่า โลกก่อกำเนิดจากอากาศ การอธิบายถึงมุมมองของทาแลสในเรื่องนี้ได้ดีที่สุดคือผ่านทาง อภิปรัชญาของอริสโตเติล จากทฤษฏี สาระและรูปแบบ ที่ว่า "รูปแบบใดที่ทุกอย่างปรากฏอยู่และรูปแบบใดที่เกิดขึ้นก่อนก็จะเข้าไปอยู่ในนั้น เป็นส่วนหนึ่งในนั้น แต่เปลี่ยนแปลงในด้านคุณสมบัติ เหมือนกับที่กล่าวกันว่า ธาตุและองค์ประกอบหลักของวัตถุใดก็เป็นอย่างนั้น" และอีกครั้งหนึ่ง "เพื่อความจำเป็นตามธรรมชาติของมัน อะไรอย่างหนึ่งหรือมากกว่าหนึ่ง จากอะไรที่มาเป็นอย่างอื่นและอยู่ในนั้น ... ทาแลส นั่นเองที่เป็นผู้ซึ่งพบปรัชญาที่ว่า มันคือน้ำ"
เจ้าธัญวงศ์ สว่าง
เจ้าธัญวงศ์ สว่าง (ເຈົ້າທັນວົງ ສະຫວ່າງ) (ประสูติ 17 เมษายน พ.ศ. 2507) เป็นสมาชิกของพระราชวงศ์ลาวที่ยังมีชีวิตอยู่ในปัจจุบัน หลักจากการล้มล้างราชอาณาจักรลาว พระองค์ประสูติที่ พระราชวังหลวงพระบาง ราชอาณาจักรลาว เป็นพระราชโอรสในสมเด็จเจ้าฟ้าชายวงศ์สว่าง องค์มกุฎราชกุมาร กับสมเด็จเจ้าฟ้าหญิงมณีไลย องค์มกุฎราชกุมารี
พระประวัติ
ในปี 1981 พระองค์และเจ้าสุริวงศ์ สว่างพระเชษฐา ได้หลบหนีการปฏิวัติจากหลวงพระบางมายังประเทศไทย และลี้ภัยต่อไปยังฝรั่งเศส และพำนักที่ฝรั่งเศสในฐานะผู้ลี้ภัยทางการเมือง
ระหว่างการลี้ภัยพระองค์ก็ทรงย้ายไปพำนักที่ ฟลอริดา สหรัฐอเมริกา และมีการจัดงานชุมนุมชาวลาวในต่างประเทศเพื่อช่วยในการรักษาและส่งเสริมวัฒนธรรมลาว
วอลเลย์บอลชายชิงแชมป์สโมสรโลก 2017
วอลเลย์บอลชายชิงแชมป์สโมสรโลก 2017 (2017 FIVB Volleyball Men's Club World Championship) เป็นครั้งที่ 13 ของการแข่งขัน จัดขึ้นในประเทศโปแลนด์ ระหว่างวันที่ 11–17 ธันวาคม ค.ศ. 2017
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
รายชื่อวัดในจังหวัดสระแก้ว
รายชื่อวัดในจังหวัดสระแก้ว
วอลเลย์บอลชายชิงแชมป์สโมสรโลก 2017
การตัดสินลำดับจากผลการแข่งขัน
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
รายชื่อวัดในจังหวัดสระแก้ว
วัดราษฏร์มหานิกาย
วัดปราสาทเข้าโล้น ตำบลทัพราช  พระสำเภา  ปญฺญาคโม  รักษาการ เจ้าอาวาส วัดปราสาทเขาโล้น   )      วัดทัพเซียม  ตำบลตาพระยา  ( พระสมศักดิ์  สญฺญโต )  รักษาการเจ้าอาวาสวัดทัพเซียม ) รวม ๒๖ วัด และที่พักสงฆ์-ศูนย์ปฏิบัติธรรม ที่ยังไม่ได้ดำเนินการขออนุญาตสร้าง,ตั้ง อีกจำนวน ๒๓  แห่ง ผู้ปรับปรุงข้อมูลนี้ โดยพระครูวิสาลปุญญาภิรัต
ชาวบราซิล
ชาวบราซิล (Brasileiros, ) เป็นพลเมืองของประเทศบราซิล นอกจากนี้ ชาวบราซิลยังสามารถหมายถึงบุคคลที่เกิดในต่างประเทศโดยมีบิดามารดาหรือผู้ปกครองตามกฎหมายเป็นชาวบราซิล เช่นเดียวกับบุคคลที่ได้รับสัญชาติบราซิล ประเทศบราซิลเป็นประเทศที่มีความหลากหลายทางเชื้อชาติสูงมาก ด้วยเหตุนี้ชาวบราซิลส่วนใหญ่จึงไม่ระบุสัญชาติของตนเนื่องจากไม่มีความเกี่ยวข้องโดยตรงกับชาติพันธุ์ของตน
ระบบกระทรวงวัฒนธรรมเกาหลี 2000
ระบบกระทรวงวัฒนธรรมเกาหลี 2000 (Ministry of Culture 2000, MC 2000) หรือ การถอดภาษาเกาหลีด้วยอักษรโรมันฉบับปรับปรุง (Revised Romanization of Korean, RR) เป็น 1 ใน 2 ระบบการทับศัพท์ภาษาเกาหลีด้วยอักษรโรมัน ที่นิยมใช้ในภาษาเกาหลี และใช้อย่างเป็นทางการในประเทศเกาหลีใต้ ในปัจจุบัน โดยเริ่มใช้เมื่อ 4 กรกฎาคม พ.ศ. 2543 (ค.ศ. 2000) ประกาศใช้แทนที่ระบบเก่า ระบบแมกคูน-ไรซ์ชาวเออร์ ที่ใช้อย่างเป็นทางการในช่วง 2527-2543 โดยระบบกระทรวงวัฒนธรรมเกาหลี 2000 มีลักษณะคล้ายคลึงกับระบบก่อนหน้าที่ใช้ก่อนช่วง พ.ศ. 2527
ระบบนี้ใช้แทนที่ระบบเก่าพัฒนาโดยสถาบันภาษาเกาหลีแห่งชาติ ในปี พ.ศ. 2538 และเริ่มใช้อย่างเป็นทางการเมื่อวันที่ 4 กรกฎาคม พ.ศ. 2543 โดยได้ปรับปรุงการใช้งาน คำศัพท์หลายคำที่ออกเสียงไม่ตรงกับต้นฉบับภาษาเกาหลี รวมถึงการใช้ตัวอักษรแบบธรรมดาไม่มีสัญลักษณ์พิเศษเหนือตัวอักษรโรมันซึ่งยากต่อการใช้งาน
ภายหลังจากการใช้ระบบนี้ รัฐบาลเกาหลีได้ใช้ระบบนี้ในการเปลี่ยนแปลงป้ายบอกทางและเอกสารทางราชการ อย่างไรก็ตามถึงแม้ว่าระบบนี้ใช้อย่างเป็นทางการในประเทศเกาหลี นักวิชาการหลายคนในเกาหลียังคงใช้ระบบแมกคูน-ไรซ์ชาวเออร์
กฎพิเศษ
ระบบการถอดภาษาเกาหลีระบบนี้จะมีกฎพิเศษสำหรับการถอดตัวสะกดและพยัญชนะต้นตัวต่อไปเป็นบางกรณีเพื่อให้สะท้อนการอ่านออกเสียง เช่น 합니다 habnida → hamnida ดังตาราง (กรณีพิเศษเหล่านี้จะมีพื้นหลังเป็นสีเหลือง)
กฎเหล่านี้จะไม่ใช้กับชื่อคน เช่น 정석민 จะถอดอักษรเป็น Jeong Seokmin หรือ Jeong Seok-min
ณัชพล ตันเจริญ
ดร.ณัชพล ตันเจริญ อดีตสมาชิกสภาผู้แทนราษฎร จังหวัดฉะเชิงเทรา สังกัดพรรคเพื่อแผ่นดิน ปัจจุบันย้ายมาสังกัดพรรคภูมิใจไทย
ประวัติ
ดร.ณัชพล ตันเจริญ (ชื่อเล่น: นัช) เกิดเมื่อวันที่ ที่กรุงเทพมหานคร เป็นบุตรของนายพิเชษฐ์ ตันเจริญ อดีตรัฐมนตรีช่วยว่าการกระทรวงพาณิชย์ และสมาชิกสภาผู้แทนราษฎร จังหวัดฉะเชิงเทรา  และเป็นหลานชายของนายสุชาติ ตันเจริญ อดีตรองประธานสภาผู้แทนราษฎร คนที่ 1 และอดีตสมาชิกสภาผู้แทนราษฎร จังหวัดฉะเชิงเทราหลายสมัย
การศึกษา
ดร.ณัชพล ตันเจริญ จบการศึกษาชั้นมัธยมศึกษาจากโรงเรียนนวมินทราชินูทิศ บดินทรเดชา (นมร.บด.) กรุงเทพมหานคร สำเร็จการศึกษาระดับปริญญาตรีศิลปศาสตรบัณฑิต (เกียรตินิยมอันดับหนึ่ง) สาขารัฐศาสตร์ ความสัมพันธ์ระหว่างประเทศ จากมหาวิทยาลัยเกษตรศาสตร์ (มก.) บางเขน กรุงเทพฯ / ปริญญาโทบริหารธุรกิจมหาบัณฑิต จากมหาวิทยาลัยแห่งรัฐมิซซูรี ณ เมืองเซนต์หลุยห์ ประเทศสหรัฐอเมริกา และปริญญาเอก สาขาผู้นำทางสังคม ธุรกิจ และการเมือง วิทยาลัยนวัตกรรมสังคม มหาวิทยาลัยรังสิต
การเมือง
ดร.ณัชพล ตันเจริญ เริ่มต้นเข้าสู่แวดวงการเมืองในฐานะสมาชิกพรรคเพื่อแผ่นดินร่วมกับนายพิเชษฐ์ ตันเจริญ ผู้เป็นบิดา และภายหลังการตัดสินคดียุบพรรคการเมืองในปลายปี พ.ศ. 2551 และลงสมัครรับเลือกตั้งซ่อมแทนตำแหน่งที่ว่างลง ณ เขตเลือกตั้งที่ 1 ของจังหวัดฉะเชิงเทรา เมื่อวันที่ 11 มกราคม พ.ศ. 2552 และได้รับเลือกเป็นสมาชิกสภาผู้แทนราษฎร ของจังหวัดฉะเชิงเทรา โดยมีคะแนนเป็นอันดับหนึ่งของเขตเลือกตั้ง จนได้รับฉายาว่า "ตันเจริญจูเนียร์"
ดร.ณัชพล เคยเข้ารับตำแหน่งเลขานุการประจำคณะกรรมาธิการการสวัสดิการสังคม สภาผู้แทนราษฎร และเป็นที่ปรึกษาและเลขานุการส่วนตัวรัฐมนตรีช่วยว่าการกระทรวงพาณิชย์ (พิเชษฐ์ ตันเจริญ) ในปี พ.ศ. 2551 ต่อมาใน ปี พ.ศ. 2552 ได้เข้ามาทำงานเกี่ยวกับทางด้านการสวัสดิการสังคม โดยรับตำแหน่งเป็นโฆษกประจำคณะกรรมาธิการฯ และประธานอนุกรรมาธิการด้านงบประมาณสวัสดิการสังคม สภาผู้แทนราษฎร และในการเลือกตั้ง พ.ศ. 2554 ได้ลงสมัคร ส.ส. ในสังกัดพรรคภูมิใจไทย ภายหลังได้เข้ามาทำงานในส่วนของวุฒิสภา โดยดำรงตำแหน่งเป็นที่ปรึกษาประธานวุฒิสภา (คณะทำงานฝ่ายการเมือง) ของนายนิคม ไวยรัชพานิช
การเปรียบเทียบวิธีคุมกำเนิด
วิธีคุมกำเนิดแต่ละแบบมีความต้องการจากผู้ใช้ ผลข้างเคียง และประสิทธผลต่างกัน โดยแต่ละแบบอาจไม่เหมาะสำหรับบางคน การคุมกำเนิดโดยใช้สิ่งกีดขวางบางชนิด สารฆ่าเชื้ออสุจิ หรือการหลั่งนอกจำเป็นต้องใช้หรือปฏิบัติทุกครั้งที่ร่วมเพศ ส่วนวิธีอื่น เช่น ฝาหรือหมวกครอบปากมดลูก ฟองน้ำคุมกำเนิด และถุงยางอนามัยหญิง สามารถใส่ไว้ก่อนหลายชั่วโมงก่อนร่วมเพศ โดยต้องถอดถุงยางอนามัยหญิงทันทีหลังร่วมเพศและก่อนยืนขึ้น ส่วนวิธีคุมกำเนิดโดยใช้สิงกีดขวางบางแบบสำหรับผู้หญิงอาจต้องทิ้งไว้ในช่องคลอดหลายชั่วโมงหลังมีเพศสัมพันธ์ สารฆ่าเชื้ออสุจิอาจถูกใช้ไม่กี่นาทีหรือหลายชั่วโมงก่อนร่วมเพศขึ้นอยู่กับแบบที่ใช้ นอกจากนี้ยังควรใส่ถุงยางอนามัยชายขณะองคชาตแข็งตัวก่อนสอดใส่
ณัชพล ตันเจริญ
การเมือง
เขาลงสมัครรับเลือกตั้งในพื้นที่จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคภูมิใจไทย แต่ไม่ได้รับเลือกตั้ง
การเปรียบเทียบวิธีคุมกำเนิด
หลังการทำหมันทั้งหญิงและชาย ติดตั้งห่วงอนามัยคุมกำเนิด หรือฝังฮอร์โมน ก็ไม่ต้องทำอะไรก่อนร่วมเพศเพื่อป้องกันการตั้งครรภ์ ห่วงอนามัยคุมกำเนิดต้องติดตั้งและถอดออกโดยแพทย์เท่านั้น และอาจต้องเปลี่ยนทุก 5–12 ปี ขึ้นอยู่กับแบบ ผู้ใช้สามารถไปพบแพทย์เพื่อถอดห่วงอนามัยออกได้ทุกเมื่อหากต้องการมีลูก ในทางตรงข้าม การทำหมันเป็นวิธีคุมกำเนิดแบบถาวรและไม่ต้องทำอะไรอีกหลังการผ่าตัด
ยาคุมกำเนิดแบบฝังใช้ได้เป็นเวลา 3 ปี โดยผู้ใช้ไม่ต้องทำอะไรหลังการฝังจนต้องถอดออก ยาเม็ดคุมกำเนิดจะต้องรับประทานทุกวันถึงจะให้ผลดี ส่วนวิธีอื่นที่ใช้ฮอร์โมนอาจมีความต้องการน้อยกว่า เช่น ยาแปะที่ต้องเปลี่ยนทุกอาทิตย์ วงแหวนคุมกำเนิดที่ต้องเปลี่ยนสองครั้งต่อเดือน ยาฉีกคุมกำเนิดที่ต้องฉีดทุกเดือน และยาฉีดเมดรอกซีโปรเจสเตอโรน (MPA) ที่ต้องฉีดทุกสามเดือน หากใช้การนับระยะปลอดภัยต้องวัดสัญญาณการเจริญพันธุ์เป็นประจำทุกวันเพื่อเฝ้าดูและบันทึก หากต้องการคุมกำเนิดโดยการให้นมลูก (LAM) จำเป็นต้องให้นมลูกทุก ๆ 4–6 ชั่วโมง
ความต้องการจากผู้ใช้
วิธีคุมกำเนิดแต่ละแบบมีความต้องการจากผู้ใช้ต่างกัน วิธีที่แทบไม่ต้องจดจำหรือทำอะไร หรือต้องไปพบแพทย์น้อยกว่าหนึ่งครั้งต่อปี ถูกเรียกว่าเป็นวิธีที่ไม่ขึ้นอยู่กับผู้ใช้ วิธีเหล่านี้ได้แก่ ห่วงอนามัยคุมกำเนิด ยาฝังคุมกำเนิด การทำหมัน วิธีที่ไม่ขึ้นอยู่กับผู้ใช้มีอัตราการล้มเหลวในการใช้อย่างถูกต้องและในการใช้แบบทั่วไปใกล้เคียงกันมาก
การคุมกำเนิดโดยใช้ฮอร์โมนและ LAM ต้องการความเอาใจใส่ระดับหนึ่ง วิธีที่ใช้ฮอร์โมนอาจต้องนัดพบแพทย์ทุก 3 เดือนเพื่อรับยา ยาเม็ดคุมกำเนิดต้องรับประทานทุกวัน แผ่นแปะคุมกำเนิดต้องเปลี่ยนทุกอาทิตย์ วงแหวนคุมกำเนิดต้องเปลี่ยนทุกเดือน ยาฉีดคุมกำเนิดต้องฉีดทุกสามเดือน การคุมกำเนิดโดยการให้นมลูกต้องทำตามกฎทุกวัน โดยประสิทธิผลอาจลดลงหากไม่ทำตามอย่างเคร่งครัด
วิธีคุมกำเนิดแบบอื่นมีความต้องการจากผู้ใช้สูงกว่านี้ การคุมกำเนิดโดยใช้สิ่งกีดขวาง การหลั่งนอก และการใช้สารฆ่าเชื้ออสุจิจำเป็นต้องใช้ทุกครั้งที่ร่วมเพศ การนับระยะปลอดภัยอาจต้องนับรอบประจำเดือนทุกวัน อัตราการล้มเหลวในการใช้ทั่วไปของวิธีเหล่านี้อาจสูงกว่ามากเมื่อเทียบกับอัตราเมื่อใช้อย่างถูกต้อง
ผลข้างเคียง
วิธีคุมกำเนิดแต่ละวิธีอาจมีผลข้างเคียงแตกต่างกัน โดยผลข้างเคียงไม่เกิดกับผู้ใช้ทุกคน วิธีคุมกำเนิดที่มีประสิทธิผลต่ำมักมีโอกาสเสียงสูงที่จะมีผลข้างเคียงที่เกี่ยวข้องกับการตั้งครรภ์
การหลั่งนอก การนับระยะปลอดภัย และการคุมกำเนิดโดยการให้นมลูกแทบไม่มีผลข้างเคียงใด ๆ การคุมกำเนิดโดยใช้สิ่งกีดขวางมีความเสี่ยงที่จะเกิดอาการแพ้ ผู้ใช่ที่แพ้ยางพาราอาจสามารถเปลี่ยนไปใช้วัสดุอื่น เช่น ถุงยางอนามัยจากโพลียูเทนหรือฝาครอบมดลูกคุมกำเนิดที่ทำจากซิลิโคน นอกจากนี้การคุมกำเนิดโดยใช้สิ่งกีดขวางมักถูกใช้ร่วมกับสารฆ่าเชื้ออสุจิที่อาจให้ผลข้างเคียง เช่น การระคายเคืองตรงอวัยวะเพศ การติดเชื้อในช่องคลอด และการติดเชื้อในท่อปัสสาวะ
การทำหมันถือว่าเป็นขั้นตอนที่ไม่ความเสี่ยงการเกิดผลข้างเคียงต่ำ แม้บางคนหรือองค์กรอาจไม่เห็นด้วยกับความคิดนี้ การทำมันหญิงเป็นการผ่าตัดที่ใหญ่กว่าการทำหมันชาย และความเสี่ยงสูงกว่า ในประเทศอุตสาหกรรม อัตราการเสียชีวิตหลังการทำหมันหญิงอยู่ที่ 4 คนต่อการผูกท่อรังไข่ 100,000 ครั้ง ส่วนในผู้ชายอยู่ที่เพียง 0.1 คนต่อการตัดท่อนำอสุจิ 100,000 ครั้ง
หลังใส่ห่วงอนามัยคุมกำเนิด ผู้ใช้อาจมีอาการประจำเดือนมาไม่ปกติในช่วง 3–6 เดือนแรกหากใช้ Mirena และหากใช้ ParaGard อาจมีอาการประจำเดือนมามากหรือปวดประจำเดือนมากขึ้น อย่างไรก็ตาม "99% ของผู้ใช้ห่วงอนามัยคุมกำเนิดมีความพึงพอใจหลังใส่" ข้อดีของห่วงอนามัยคือการที่ภาวะเจริญพันธุ์กลับมาอย่างรวดเร็วหลังถอดห่วงอนามัย วิธีคุมกำเนิดแบบใช้ฮอร์โมนมีจำนวนผลข้างเคียงที่อาจเกิดขึ้นเยอะที่สุด
การป้องกันโรคติดต่อทางเพศสัมพันธ์
ถุงยางอนามัยทั้งหญิงและชายสามารถใช้ป้องกันโรคติดต่อทางเพศสัมพันธ์ (STD) หากใช้อย่างถูกต้องและสม่ำเสมอ นอกจากนี้ยังสามารถช่วยป้องกันมะเร็งปากมดลูก ถุงยางอนามัยมักถูกแนะนำให้ใช้ร่วมกับการคุมกำเนิดแบบอื่นเมื่อต้องการป้องกันโรคติดต่อทางเพศสัมพันธ์
วิธีคุมกำเนิดโดยใช้สิ่งกีดขวางแบบอื่น เช่น ฝาครอบปากมดลูก อาจช่วยป้องกันการติดเชื้อของระบบสืบพันธุ์ช่วงบน ส่วนการคุมกำเนิดแบบอื่นแทบไม่สามารป้องกันโรคติดต่อทางเพศสัมพันธ์ได้เลย
การคำนวนประสิทธิผล
อัตราการล้มเหลวคำนวนโดยใช้ดัชนีเพอร์ล (Pearl Index) หรือวิธีตารางชีพ (life table method) อัตราใน "การใช้อย่างถูกต้อง" (perfect-use rate) มาจากการที่ทำตามกฎหรือวิธีอย่างถูกต้องทุกครั้งที่ร่วมเพศ
อัตราการล้มเหลวในการใช้ทั่วไปสูงกว่าในการใช้อย่างถูกต้องด้วยเหตุผลดังนี้:
ตัวอย่างเช่น ผู้รับประทานยาเม็ดคุมกำเนิดอาจได้รับข้อมูลผิด ๆ เกี่ยวกับความถี่ที่ต้องรับประทาน อาจลืมรับประทานยา หรือลืมไปซื้อยา
ประสิทธิผล
ตารางด้านล่างแสดงอัตราการล้มเหลวในการใช้ทั่วไปและในการใช้อย่างถูกต้อง ตัวเลขอยู่ในรูปแบบจำนวนการตั้งครรภ์ต่อปีของผู้หญิงที่ใช้วิธีคุมกำเนิดแต่ละวิธีโดยแบ่งเป็นสีต่าง ๆ
ตัวอย่างเช่น อัตราการล้มเหลว 20% แปลว่า ผู้หญิง 20 คนจาก 100 คน ตั้งครรภ์ระหว่างการใช้ปีแรก อัตราอาจเกิน 100% หากผู้หญิงทุกคนโดยเฉลี่ยตั้งครรภ์ในเวลาน้อยกว่าหนึ่งปี ในกรณีที่ผู้หญิงทุกคนตั้งครรภ์ทันทีอัตราจะเป็นอนันต์
ในคอลัมน์ความต้องการจากผู้ใช้ วิธีที่ไม่ขึ้นอยู่กับผู้กับผู้ใช้ (ต้องการการดูแลน้อยกว่าหนึ่งครั้งต่อปี) มีพื้นหลังสีฟ้า